اویان نیوز: آغ ائوین وئب صحیفهسینده آذربایجانلیلارین یاراتدیغی ایکی پتیشنینه باراک اوباما آدمینیستراسییاسی رسمی اولاراق جاواب وئریب.
پتیشنینلر بیری “داغلیق قاراباغ موناقیشسینه داها چوخ دقت یتیرین. آذربایجان اراضیسینین ۲۰ فایزی ارمنیستان اوردوسو طرفیندن ایشغال ائدیلیب” آدلانیر. ایکینجی پتیشن ایسه خوجالی قتلیامینی دقته چاتدیریر. بله کی، پتیشنه ایمضا آتان آذربایجانلیلار اوباما آدمینیستراسییاسینی خوجالی قتلیامی و اونون قوربانلارینی آنماغا، او جملهدن محاربه جینایتلرینی تانیماغا چاغیریب. فورال آیینین ۲۵-ده آغ ائو بو ایکی پتیشنه بیرگه جاواب وئریب. “آ ب ش-این داغلیق قاراباغ موناقیشهسینین دینج یوللا حلینه دایر عهدهلیگی وار” آدلی بیاناتدا آغ ائو پتیشنینه ایشتیراکچیلارینا تشککورونو بیلدیریر: “پرزیدنتین رسمی بیاننامهسی وئریلمهیهجک، آمریکا بیرلشمیش ایشتاتلاری ارمنیستان لا آذربایجاندا آراسیندا باش وئرمیش محاربه زامانی حیاتینی دییشمیش فاجیوی اینسان ایتکیلرینه گؤره درین تأسف حیسسی کئچیریر. بو، بیزه بیر داها داغلیق قاراباغ موناقیشهسینین حربی یوللا حل اولا بیلمجیینی خاطیرلادیر. موناقیشهنین یالنیز سوله یولو ایله داواملی حلی رئگیونا ثابتلیک، طرقی و امین-آمانلیق گتیره بیلر. مینسک قروپونون همسدری کیمی بیز طرفلرله بو ایستیقامتده ایشی داوام ائتدیرمهیه صادق قالیریق و بو گون و هر زامان بونو بیر داها خاطیرلاییریق.” ایکی پتیشنه عمومیلیکده ۲۵۰ مینه یاخین اینسان ایمضا آتیب. داغلیق قاراباغ و ایشغال اولونموش اراضیلره دایر پتیشنینه ۱۰۵،۶۸۶، خوجالییا دایر پتیشنینه ایسه ۱۲۶،۸۲۸ نفر ایشتیراک ائدیب. بو ایکی پتیشن ایله یاناشی آذربایجانلیلارین یاراتدیغی و ایمضا هدفینه چاتان دیگر پتیشن ایران آذربایجانلیلارینین ایراندا حاقلارینین تاپدانماسی ایله باغلی اولوب.
آمریکا سسی
azb_Arab azb_Arab azb_Arab